**KAJ JE BILO PRESELJEVANJE LJUDSTEV (UČB. str. 87-88)** (prepiši naslov in obarvano besedilo)

1. Ob mejah rimskega cesarstva, predvsem v bližini rek Donave in Rena, so že od 1. st. pr. Kr. živeli **GERMANI.** Rimljani so jih zaradi bojevitosti in neznanja latinščine imenovali BARBARI, sčasoma pa so jih začeli sprejemati v rimsko vojsko. Nekatera germanska ljudstva so mirno živela na obrobju rimskega cesarstva in celo sprejela romansko kulturo.

2. Daleč stran od rimske države, med Krpati in današnjo Ukrajino, so živeli **SLOVANI**, ki so se sčasoma začeli preseljevati v bližino Bizantinskega cesarstva.

3. Veliko vlogo pri preseljevanju ljudstev so imeli **HUNI,** nomadsko ljudstvo iz osrednje Azije, ki so v 2. polovici 4. st. začeli osvajati območja ob Donavi in Renu in s tem povzročili selitve Germanov, ki so se pred njimi umikali na območje rimskega imperija.

4. V razpredelnico s pomočjo učbenika vpiši **ZNAČILNOSTI SLOVANOV in GERMANOV**  (izdelaj tabelo v zvezek in jo dopolni).

|  |  |  |  |  |  |
| --- | --- | --- | --- | --- | --- |
|  | njihova pradomovina in izvor | S čim so se ukvarjali? | bivališča | verovanje | Kako je bila urejena skupnost? |
| GERMANI | Germani so živeli na SEVERU EVROPE, predvsem pa ob rekah Donava in Ren.  Bili so indoevropskega izvora. | Moški so se predvsem bojevali, ženske so obdelovale polja - POLJEDELSTVO. Iskali so vedno nove poljedelske površine, ker se je zemlja izčrpala. | ZEMLJANKE – preprosta bivališča vkopana v zemljo. | Častili so naravne pojave in ŠTEVILNE BOGOVE:  bog vojne - ODIN  bog moči, nevihte in svetlobe - THOR  boginja rodovitnosti -FREYA | Vojaki so prisegli zvestobo VOJAŠKEMU POVELJNIKU, KI JE IMEL VODILNO VLOGO. Vrlini, ki so ju Germani najbolj cenii sta bili ZVESTOBA VODJI in POGUM. |
| SLOVANI | Slovani so živeli na OBMOČJU MED KARPATI IN DANAŠNJO UKRAJINO (pradomovina Slovanov)  Bili so indoevropskega izvora. | Ukvarjali so se s POLJEDELSTVOM IN ŽIVINOREJO. | POLZEMLJANKE – preproste koče, ki so bile deloma vkopane v zemljo. Naselja, gorde, ki so nastala ob rekah jezerih ali na hribih, so zavarovali z obzidjem. | Častili so naravo ter številne bogove:  boginja ljubezni in lepote – LADA,  bog neba - SVAROG  bog sonce in pravice – DRAŽIBOG,  bog vojne DAROVIT  boginja dežja DODOLA. | Živeli so v PLEMENSKIH SKUPNOSTIH, kjer so skupne zadeve urejali na JAVNIH ZBOROVANJIH. |

5. **PRESELJEVANJE LJUDSTEV imenujemo proces, ki je potekal od sredine 4. oz. 5. stoletja do sredine 7.st. Takrat so večje skupine germanskih plemen začele vpadati na ozemlje rimskega imperija, ker: (prepiši točko in jo dopolni)**

**- so se umikali pred Huni**

**- so zaradi pomanjkanja hrane iskale rodovitno zemljo**

**- jih je pritegnilo bogastvo rimskega cesarstva in milejše podnebje.**